Ronaldo zai sake cin kofin Zakarun Turai da Kungiyar Juventus a 2019
LabaraiWasanni
Juventus za ta doke Barcelona a wasan karshe na cin kofin UCL na Turai
9 days ago 2284 views by Muhammad Malumfashi
Ana tunani Juventus ne za su lashe gasar cin kofin kwallon kafa na Nahiyar Turai watau UCL na shekarar bana. Hakan na zuwa ne bayan wata na’ura ta cinko cewa kungiyar ta kasar Italiya tayi nasara.
Hasashen wata babbar na’ura ya nuna cewa Juventus za ta doke kungiyar Barcelona a wasan karshe na babban gasar da za a buga a wannan shekarar. Za a doka wasan karshe ne a Ranar 1 ga Watan Yunin 2019 a Birnin Madrid na Sifen.
Yanzu haka dai Juventus za su tafi kasar Holand inda za su kara da kungiyar Ajax a filin wasa na Amsterdam Arena. Juventus za su fafata ne a wasan farko na karon na kusa da daf-da wasan karshe, a cikin tsakiyar wannan makon.
Kungiyar Barcelona kuma za ta fafata ne da Manchester United a wannan rukuni. Idan wadannan kungiyoyi sun samu nasara, akwai yiwuwar su hadu a zagayen karshe inda wannan na’ura ta ke ganin Barcelona ce za ta rasa kofin.
KU KARANTA: Abubuwan da za su sa ‘Dan wasa Neymar ya tattara ya bar PSG
Tun a kakar 1995-96 da Juventus ta ci kofin na Turai, ba ta sake samun nasara ba har gobe. A 2017 ne Juventus da Barcelona su ka kara da juna inda aka lallasa Juve. Barcelona ta casa kulob din na Italiya ne da ci 3-0 a shekarar.
Sportskeeda tace Zakarun na Sifen da Italiya watau Barcelona da Juventus ne za su kai wasan karshe inda a karshe Juventus za tayi nasara. A kakar bara ne dai kungiyar Juventus ta saye fitaccen ‘Dan wasa Cristiano Ronaldo.
A 2015 ne Barcelona ta daga kofin na Champions League bayan ta lallasa Juventus da ci 3-1. A makon jiya ne Juventus ta bada mamaki a wasan ta da Atletico Madrid inda Cristiano Ronaldo ya ci kwallaye 3 a zagaye na biyu.
Love messages Adunni Ade Stella Dimoko Cynthia Morgan Lai Mohammed
Hukuncin Onnoghen nasara ce ga yakin cin hanci da rashawa - Fadar shugaban kasa
2 hours ago 506 views
Bamu ga ta zama ba har sai an kama masu wannan laifi -Tambuwal ya yi tsokaci kan dalibin da aka guntulewa hannu